 **Milí klienti nášho CŠPP, milí rodičia!**

V súvislosti s epidémiou koronavírusu a opatreniami, ktoré prijala vláda SR, pracuje aj naše poradenské zariadenie v obmedzenom režime, systémom „Home office“, t.j. práce z domu.

Hoci nemáme možnosť priameho kontaktu s klientom, ponúkame pre klientov nášho CŠPP a samozrejme ich rodičov, možnosť poradenstva dištančnou formou – t. j. prostredníctvom e-mailovej a inej formy komunikácie. Túto službu budeme poskytovať v čase trvania prerušeného vyučovania na školách a školských zariadeniach, ktoré prijala vláda SR v súvislosti so šírením epidémie koronavírusu.

V prípade, že potrebujete poradiť v oblasti logopedickej, špeciálno-pedagogickej alebo psychologickej, kontaktujte nás v pracovných dňoch na nižšie uvedených e-mailových adresách.

Obratom, resp. najneskôr v priebehu nasledujúceho pracovného dňa, Vás budeme kontaktovať e-mailom, a podľa potreby si dohodneme ďalšiu formu i čas komunikácie s Vami.

**Píšte e-maily na adresu:** **aloksova.ssilc@gmail.com** **– Mgr. Andrea Lokšová – logopéd**

**vbartkova.ssilc@gmail.com** **– Mgr. Vladimíra Bartková – logopéd**

**hslavikova.ssilc@gmail.com** **– PhDr. Hortenzia Sláviková – šp. pedagóg**

**mnemcekova.ssilc@gmail.com** **– PhDr. Miroslava Nemčeková – psychológ**

**vtokarova.ssilc@gmail.com** **– PhDr. Veronika Tokárová - psychológ**

**Budeme sa čo najviac snažiť aj takouto formou Vám odborne poradiť.**

**!!!Samozrejme, so všetkými zistenými údajmi budeme narábať v súlade s platnou legislatívou o ochrane osobných údajov!!!**

**!!! PONUKA PSYCHOLOGICKEJ POMOCI !!!**

Uvedomujeme si, že súčasná neobvyklá a nesporne veľmi zaťažujúca situácia, ktorá vznikla v súvislosti s epidémiou koronavírusu, veľmi závažným spôsobom zasiahla a ovplyvňuje jednak životný štýl a materiálne podmienky, ale predovšetkým oblasť psychického prežívania nás všetkých.

Citlivo vnímame, že hlavne deti sa musia vyrovnávať s neobvyklou situáciou neistoty, ktorú vnímame všetci veľmi intenzívne. Výrazné zmeny sa dotýkajú nielen  pocitov izolácie od rodiny, kamarátov a spolužiakov, ale aj  pocitov úzkosti a neistoty.

V prípade, že cítite potrebu poradiť sa:

* **v oblasti psychického prežívania,**
* **v oblasti postupov vo vzdelávaní**
* **v oblasti výchovného pôsobenia,**
* **v oblasti regulácie správania,**
* **v oblasti vzťahov s členmi rodiny,**
* **ak vnímate narastajúce pocity úzkosti, strachu a neistoty (u seba, alebo svojich**

 **blízkych),**

* **alebo máte iné otázky, týkajúce sa psychologickej oblasti**

**ozvite sa nám:**

**mnemcekova.ssilc@gmail.com** **–** PhDr. Miroslava Nemčeková – psychológ

**vtokarova.ssilc@gmail.com** **–** PhDr. Veronika Tokárová - psychológ



Rodičom a zákonným zástupcom našich klientov naďalej ponúkame:

* konzultácie a poradenstvo v oblasti domácej prípravy dieťaťa:
* práca s nahromadeným textovým materiálom – nové učivo (vypracovanie myšlienkovej mapy a pod.)
* osvojenie si nového učiva s rešpektovaním špeciálnych výchovno-vzdelávacích potrieb žiaka
* poradenstvo v oblasti rozvíjania:
* čiastkových funkcií (jemná motorika, zrakové vnímanie, sluchové vnímanie,...)
* čítania
* písania-pravopisu
* matematických schopností

V prípade záujmu pošlite e-mail na: **hslavikova.ssilc@gmail.com**

**LOGOPÉDIA POKRAČUJE ...**



Máme zatvorenú logopedickú poradňu. Nevadí.

*„Nedokonalé niečo je lepšie ako dokonalé nič.“*

Tak teda, poďme to skúsiť spolu trochu inak ako sme boli doposiaľ zvyknutí. Nič nie je stratené. Bude to nové, iné, ...ale bude.

Podeľte sa s nami o Vaše pocity, potreby, starosti, ale aj radosti. Radi Vás budeme ďalej sprevádzať čarovnou krajinou zvanou reč.

Čo Vám môžeme ponúknnuť:

* konzultácie , poradenstvo rodičom pri napredovaní v logopedických cvičeniach a v domácich prípravách,
* nové materiály na precvičovanie správnej výslovnosti,
* zhodnotenie aktuálneho stavu reči z audio/video nahrávky.

**POĎME SPOLU DO TOHO !!!**

Ozvite sa nám na vyššie uvedené e-mailové ADRESY a dohodneme si ďalší postup.

 Adka a Vlaďka.